Diari Oficial de la Generalitat Valenciana


Sumari del DOGV 7826, del 12-07-2016 (2016/5402)

Extracte de la Resolució de 7 de juliol de 2016, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2016 les ajudes, finançades per FEADER, a les inversions en millora de les condicions de transformació i comercialització dels productes agrícoles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5402


Data del document
:   07-07-2016

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 7 de juliol de 2016, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2016 les ajudes, finançades per FEADER, a les inversions en millora de les condicions de transformació i comercialització dels productes agrícoles. [2016/5402]  
BDNS (identif.): 311562.  
  
De conformitat amb el que preveuen els articles 17.3.b I 20.8.a De la Llei 38/2003, de 17 de novembre, General de Subvencions, es publica l'extracte de la convocatòria el text complet del qual pot consultar-se  
en la Base de Dades Nacional de Subvencions  
http://www.pap.minhap.gob.es/bdnstrans/index  
   
Primer. Beneficiaris  
Sol·licitants, persones físiques o jurídiques, que operen com a empreses agroalimentàries i, a més, reunisquen la condició de microempresa o xicoteta i mitjana empresa (PIME). Així mateix, podran ser beneficiaris les agrupacions de persones física o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, inclús no tenint personalitat jurídica, puguen dur a terme els projectes o activitats que motiven la concessió de la subvenció.  
   
Segon. Finalitat  
Convocar per a l'exercici 2016 les ajudes de suport a les inversions en millora de les condicions de transformació i comercialització de productes agrícoles, per al període 2014/2020, finançades per FEADER, en l'àmbit territorial de la Comunitat Valenciana, gestionades per la Direcció General de Desenvolupament Rural i Política Agrícola Comuna, de la Conselleria d'Agricultura, Medi Ambient, Canvi Climàtic i Desenvolupament Rural de la Generalitat Valenciana, i publicades per l'Ordre 13/2016.  
   
Tercer. Bases reguladores  
Ordre 13/2016, de 6 de juny de 2016, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'aproven les bases de les ajudes a les inversions en millora de les condicions de transformació i comercialització de productes agrícoles, finançades per FEADER, en el marc del Programa de Desenvolupament Rural de la Comunitat Valenciana per al període 2014/2020 (DOCV 7807, 16 de juny).  
   
Quart. Import  
98.296.752 euros, distribuïts en les següents anualitats:  
2016: 10.000 euros  
2017: 75.443.042 euros  
2018: 49.985.841 euros  
   
Quint. Termini de presentació de sol·licituds  
Dos mesos, a comptar de l'endemà de la publicació en el DOCV de la resolució.  
   
València, 7 de juliol de 2016.- El director de l'Agència Valenciana de Foment i Garantia Agrària Francisco Rodríguez Mulero.